Document ID: 32000R1477

Κανονισμός (ΕΚ) αριθ. 1477/2000 της Επιτροπής
της 10ης Ιουλίου 2000
περί προσδιορισμού του ύψους των μειωμένων γεωργικών συνιστωσών καθώς και των πρόσθετων δασμών που εφαρμόζονται από 1ης Ιουλίου 2000 για τις προς την Κοινότητα εισαγωγές εμπορευμάτων του κανονισμού (ΕΚ) αριθ. 3448/93 του Συμβουλίου στο πλαίσιο των ευρωπαϊκών συμφωνιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών που ισχύει για ορισμένα εμπορεύματα προερχόμενα από μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2491/98(2), και ιδίως το άρθρο 7,
Εκτιμώντας τα ακόλουθα:
(1) Το πρωτόκολλο αριθ. 3 σχετικά με το εμπόριο μεταποιημένων γεωργικών προϊόντων μεταξύ της Τσεχικής Δημοκρατίας και της Κοινότητας τροποποιήθηκε με το πρωτόκολλο προσαρμογής της ευρωπαϊκής συμφωνίας με την Τσεχική Δημοκρατία ενόψει της διεύρυνσης και κατόπιν των διαπραγματεύσεων του Γύρου της Ουρουγουάης(3), που τέθηκε σε ισχύ την 1η Δεκεμβρίου 1998.
(2) Το πρωτόκολλο αριθ. 3 σχετικά με το εμπόριο μεταποιημένων γεωργικών προϊόντων μεταξύ της Σλοβακικής Δημοκρατίας και της Κοινότητας τροποποιήθηκε με το πρωτόκολλο προσαρμογής της ευρωπαϊκής συμφωνίας με την Σλοβακική Δημοκρατία ενόψει της διεύρυνσης και κατόπιν των διαπραγματεύσεων του Γύρου της Ουρουγουάης(4), που τέθηκε σε ισχύ την 1η Νοεμβρίου 1998.
(3) Το πρωτόκολλο αριθ. 3 σχετικά με το εμπόριο μεταποιημένων γεωργικών προϊόντων μεταξύ της Δημοκρατίας της Ουγγαρίας και της Κοινότητας τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Δημοκρατία της Ουγγαρίας ενόψει της διεύρυνσης και κατόπιν των διαπραγματεύσεων του Γύρου της Ουρουγουάης(5), που τέθηκε σε ισχύ την 1η Ιανουαρίου 1999.
(4) Το πρωτόκολλο αριθ. 3 σχετικά με το εμπόριο μεταποιημένων γεωργικών προϊόντων μεταξύ της Ρουμανίας και της Κοινότητας τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Ρουμανία ενόψει της διεύρυνσης και κατόπιν των διαπραγματεύσεων του Γύρου της Ουρουγουάης(6), που τέθηκε σε ισχύ την 1η Ιανουαρίου 1999.
(5) Το πρωτόκολλο αριθ. 3 σχετικά με το εμπόριο μεταποιημένων γεωργικών προϊόντων μεταξύ της Βουλγαρίας και της Κοινότητας τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Βουλγαρία ενόψει της διεύρυνσης και κατόπιν των διαπραγματεύσεων του Γύρου της Ουρουγουάης(7), που τέθηκε σε ισχύ την 1η Ιουλίου 2000.
(6) Το πρωτόκολλο αριθ. 2 σχετικά με το εμπόριο μεταποιημένων γεωργικών προϊόντων, όπως τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Δημοκρατία της Εσθονίας(8), τέθηκε σε ισχύ την 1η Σεπτεμβρίου 1999.
(7) Το πρωτόκολλο αριθ. 2 σχετικά με το εμπόριο μεταποιημένων γεωργικών, όπως τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Δημοκρατία της Λιθουανίας(9), τέθηκε σε ισχύ την 1η Σεπτεμβρίου 1999.
(8) Το πρωτόκολλο αριθ. 2 σχετικά με το εμπόριο μεταποιημένων γεωργικών προϊόντων, όπως τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Δημοκρατία της Λετονίας(10), τέθηκε σε ισχύ την 1η Σεπτεμβρίου 1999.
(9) ότι οι δασμοί που απορρέουν από τα μέτρα αυτά δεν μπορούν να είναι ανώτεροι εκείνων που απορρέουν από την εφαρμογή του κοινού δασμολογίου.
(10) ότι ο κανονισμός (ΕΚ) αριθ. 1460/96 της Επιτροπής(11), όπως τροποποιήθηκε τελευταία από τον κανονισμό (ΕΚ) αριθ. 2495/97(12), καθορίζει τους όρους εφαρμογής των καθεστώτων προτιμησιακών συναλλαγών που ισχύουν για ορισμένα προϊόντα που προκύπτουν από τη μεταποίηση γεωργικών προϊόντων προβλεπόμενων στο άρθρο 7 του κανονισμού (ΕΚ) αριθ. 3448/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός καθορίζει, για το χρονικό διάστημα από 1ης Ιουλίου 1999 έως 30 Ιουνίου 2000, τις μειωμένες γεωργικές συνιστώσες που εφαρμόζονται για τις εισαγωγές εμπορευμάτων που υπάγονται στον κανονισμό (ΕΚ) αριθ. 3448/93 και για τα οποία προβλέπεται μείωση της γεωργικής συνιστώσας μέσω των προτιμησιακών συμφωνιών που έχουν συναφθεί με την εκάστοτε χώρα, καθώς και τους αντίστοιχους μειωμένους πρόσθετους δασμούς.
Άρθρο 2
Τα ποσά που εμφαίνονται στα παραρτήματα Ι και ΙΙ εφαρμόζονται για εισαγωγές από την Τσεχική Δημοκρατία, με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με την Τσεχική Δημοκρατία.
Τα ποσά που εμφαίνονται στα παραρτήματα ΙΙΙ και ΙV εφαρμόζονται για εισαγωγές από την Σλοβακική Δημοκρατία, με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με τη Σλοβακική Δημοκρατία.
Τα ποσά που εμφαίνονται στα παραρτήματα V, VΙ, VΙΙ και VΙΙΙ εφαρμόζονται για εισαγωγές από τη Δημοκρατία της Ουγγαρίας με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με τη Δημοκρατία της Ουγγαρίας.
Τα ποσά που εμφαίνονται στα παραρτήματα ΙΧ και Χ εφαρμόζονται για εισαγωγές από τη Ρουμανία με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με τη Ρουμανία.
Τα ποσά που εμφαίνονται στα παραρτήματα XΙ και XΙΙ εφαρμόζονται για εισαγωγές από τη Βουλγαρία με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με τη Δημοκρατία της Βουλγαρίας.
Τα ποσά που εμφαίνονται στα παραρτήματα ΧΙΙΙ, ΧΙV εφαρμόζονται για εισαγωγές από την Εσθονία με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με την Εσθονία.
Τα ποσά που εμφαίνονται στα παραρτήματα ΧV ΧVΙ εφαρμόζονται για εισαγωγές από τη Λιθουανία με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με τη Λιθουανία.
Τα ποσά που εμφαίνονται στα παραρτήματα ΧVΙΙ και ΧVΙΙΙ εφαρμόζονται για εισαγωγές από τη Λετονία με τους όρους που καθορίζονται δυνάμει του πρωτοκόλλου αριθ. 3 της συμφωνίας για το εμπόριο και τα συνοδευτικά μέτρα που έχει συναφθεί με τη Λετονία.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 2000.

Labels: 17
5
3
6
18
15